[{"text_idx": "#000014", "text": "Ychydig wyddent fod cymaint o blastig yn eu disgwyl ar draeth mor enwog a hardd. Aeth y myfyrwyr, yn ystod eu hamser hamdden, i ben pella\u2019r traeth gyda\u2019u bagiau bin, gefelau codi a thunelli o frwdfrydedd."}, {"text_idx": "#000015", "text": "Mewn dwy awr roedd y myfyrwyr wedi hel llond 26 bag mawr o sbwriel, gan gynnwys pob dim o boteli plastig i ge\u0302r pysgota a chaniau. Dim ots pa mor galed yr oeddynt yn gweithio, roedd yn amhosib cael y traeth yn hollol la\u0302n o blastig."}, {"text_idx": "#000016", "text": "Y rheswm? Gorddefnydd o blastig a ddefnyddir unwaith-yn-unig. Mae sbwriel a gwastraff wedi dod yn broblem fyd-eang yn y degawd diwethaf, gan fygwth ecosystemau cyfan yn ogystal ag iechyd a lles dynoliaeth. Mae\u2019r plastig yn mynd i mewn i\u2019r gadwyn fwyd wrth iddo dorri\u2019n ddafnau micro, a thrwy hyn, cyrraedd ein pla\u0302t bwyd. Nid problem i ddyfroedd pell mo hyn, mae\u2019n broblem i\u2019n dyfroedd ninnau hefyd."}, {"text_idx": "#000018", "text": "\u201cRoedd Glanhau\u2019r Traeth yng Nghricieth yn agoriad llygad. O bell, roedd y traeth yn edrych yn eithaf gla\u0302n a hardd, ond wrth edrych yn agosach ymysg y chwyn, roedd y rhan fwyaf o\u2019r sbwriel yn ddarnau ma\u0302n o blastig.\u201d Dau o\u2019r eitemau mwyaf cyffredin ymysg y sbwriel oedd topiau poteli a, choeliwch neu beidio, ffyn bach glanhau clustiau. Casglwyd cannoedd o\u2019r coesau plastig bydiau clust a olchwyd i\u2019r traeth mewn un bore yng Nghricieth, a dim ond oherwydd nad oedd pobol wedi eu taflu i\u2019r sbwriel cywir."}, {"text_idx": "#000019", "text": "\u201cFe wnaeth y nifer enfawr o\u2019r ffyn hyn y daethom ar eu traws ar y traeth wneud i mi werthfawrogi sut y gall camgymeriadau syml dros sbwriel yn yr ystafell ymolchi, droi\u2019n fygythiad i ecosystemau mo\u0302r rhai milltiroedd ffwrdd,\u201d meddai Gracious Ali, myfyrwraig o Malawi sy\u2019n astudio gradd MSc mewn Iechyd Cyhoeddus a Hybu Iechyd. Mae grw\u0302p o fyfyrwyr yn ymgyrchu i wneud Bangor y ddinas ddi-blastig gyntaf ym Mhrydain, a gall pob un ohonom wneud ein rhan i warchod yr amgylchedd."}, {"text_idx": "#000020", "text": "Esiampl o'r sbwriel ar y traeth.\u201cPeidio a\u0302 defnyddio plastig yw\u2019r ffordd orau i beidio a\u0302 llygru ein cefnforoedd. Os nad ydym yn medru osgoi defnyddio plastig, yna dylech ailgylchu ac ail ddefnyddio eich poteli, osgoi gollwng eich bydiau clust yn y toiled ac osgoi defnyddio gwelltyn yn eich diod!\u201d meddai Ruth fel yr oedd yn llwytho bagiau ysbwriel wedi bore o wirfoddoli."}, {"text_idx": "#000022", "text": "Dyddiad cyhoeddi: 9 Ebrill 2018"}]